Türi Vallavalitsus
vallavalitsus@tyri.ee	Teie: 01.07.2024 nr 7-1.4/2388

Meie: 18.07.2024 nr 4-4/24/2968-3	

Seisukohad Türi valla detailplaneeringute lähteseisukohtade ja keskkonnamõju strateegiliste hindamiste programmide kohta

Türi Vallavalitsus esitas 01.07.2024 kirja nr 7-1.4/2388 Riigi Kaitseinvesteeringute Keskusele ettepanekute tegemiseks Türi valla Kädva ja Sonni külade tuulepargi detailplaneeringu lähteseisukohad ja keskkonnamõju strateegilise hindamise programmi ja 01.07.2024 kirjaga nr 7-1.4/2390 Türi valla Kõdu, Lauri ja Lungu külade tuulepargi detailplaneeringu lähteseisukohad ja keskkonnamõju strateegilise hindamise programmi.

Mõlema detailplaneeringu ja keskkonnamõjude strateegiliste hindamiste eesmärk on rajada üldplaneeringuga ettenähtud perspektiivsele tuuleenergia alale taastuvenergiapark (tuuleenergia ning elektrienergiasalvestid). Planeeringutega muudetakse maakasutuse sihtotstarbeid osaliselt elektrienergia tootmise ja jaotamise ehitise maaks (vajadusel moodustatakse eraldi krundid) ning määratakse ehitusõigused tuulikute ja energiasalvestite rajamiseks. Planeeringutega lahendatakse ka kruntidele juurdepääsud, teealad, tehnovõrkudega varustamine ning heakorra küsimused. Lisaks määratakse kitsendustega alad ja vajadus maa avalikku kasutusse võtmiseks või servituutide seadmiseks.

Riigi Kaitseinvesteeringute Keskus on tutvunud mõlema detailplaneeringu  lähteseisukohtadega ning keskkonnamõju strateegiliste hindamiste programmidega ning ei esita nende kohta ettepanekuid ega vastuväiteid.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee